
Herend Város Önkormányzat Képviselő-testületének 2020. június 25-i ülésére

Tisztelt Képviselő-testület!

A veszélyhelyzet megszüntetése után (2020. június 18.-a) a polgármester a katasztrófavédelmi törvény 46. § (4) bekezdése alapján a Képviselő-testület hatáskörében eljárva meghozott döntéseiről tájékoztatja a Képviselő-testületet.

A helyi önkormányzatokról szóló 2011. évi CLXXXIX. törvény (Mötv.) általános szabályai szerint a képviselő-testület, a polgármester, a bizottság által átruházott hatáskörben hozott döntéseket lényegében korlátozás nélkül bármikor felülvizsgálhatja, megváltoztathatja. Ez a jog természetesen a veszélyhelyzet megszűnését követően is rendelkezésre áll. A képviselő-testület döntheti el, hogy mely polgármesteri döntéseket helyez hatályon kívül, illetve melyeket hagy meg változatlanul. Természetesen a rendeletek módosítása esetén indokolt, hogy ezekről a képviselő-testület feltétlenül döntsön (az általános jogelvek tiszteletben tartásával) abban az esetben is, ha a polgármester döntését változatlan formában be kívánja nyújtani. A képviselő-testület felülvizsgálati jogkörének visszamenőleges hatálya nincs. 

Tájékoztató koronavírus járvány alatt hozott polgármesteri döntésekről

Herend Város Önkormányzat Polgármestereként a Kormány által a 40/2020.(III.11.) Korm. rendelet kihirdetett veszélyhelyzetre tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdésében rögzített hatáskörömben eljárva az elmúlt három hónapban az következő ügyekben hoztam határozatot 54/2020.(III.23.) – 90/2020 (VI.17.) hozott határozatokat:
· Az 54/2020. (III.23.) önkormányzati határozatban megerősítettem a Képviselő-testület által március 23-án hozott határozatokat. Önkormányzat és a fenntartásában működő Herendi Hétszínvilág Óvoda és Bölcsőde, mint munkáltatók között 2020. március 25. napján létrejövő, az Óvoda és Bölcsőde
· Az 55/2020.(III.25.) határozatomban az Önkormányzat és a fenntartásában működő Herendi Hétszínvilág Óvoda és Bölcsőde, mint munkáltatók között 2020. március 25. napján létrejövő, az Óvoda és Bölcsőde közalkalmazotti jogviszonyban álló munkavállalóira vonatkozó, kinevezéstől eltérő munkavégzésre irányuló megállapodást jóváhagytam és aláírtam. A megállapodás célja az volt, hogy a járványügyi helyzetre tekintettel bezárt Óvodában és Bölcsődében felszabaduló létszámkapacitás átcsoportosításra kerüljön az Önkormányzatnál jelentkező többletfeladatok (idősek, rászorultak) ellátására.
· Több esetben történt (56/2020.(IV.3.), 57/2020.(VI.3.), 58/2020.(VI.3.), 62/2020.(IV.27.), 76/2020.(V.27.), 78/2020.(VI.2.), 82/2020.(VI,.4.) Képviselő-testület által hozott rendelet alapján 50.000 Ft összegű születési támogatás megállapítva.
· Az 59/2020.(IV.7.) önkormányzati határozatban megerősítettem a Pénzügyi, Településfejlesztési és Ügyrendi Bizottság által 2020. március 23-án hozott határozatokat. 
· Több esetben történt (60/2020.(IV.14.), 70/2020.(V.18.), 74/2020.(V.21.), 79/2020.(VI.2.) rendkívüli települési (rendkívüli) támogatás megállapítva rászorulók részére.
· A 61/2020.(IV.20.) önkormányzati határozatban a településrendezési eszközök módosítására vonatkozó végső szakmai véleményezési eljárásban a Veszprém Megyei Kormányhivatal Földhivatali Főosztály Földhivatal Koordinációs Osztályának véleményét elfogadtam, és a jóváhagyandó tervanyag 5. pontjában meghatározott, herendi 046/2 hrsz.-ú külterületi ingatlan belterületbe vonására vonatkozó változtatási igényt töröltem. A jóváhagyási eljárást ennek megfelelően folytattam, a tervanyagot az Állami Főépítésznek záró véleményezésre benyújtottam. 
· A 63/2020.(IV.27.) határozatomban a Bakony Pékség Kft. és Herend Város Önkormányzata között 2018. május 14-én létrejött, Herend, Vasút u. 521 hrsz.-ú központi buszváró épületben elhelyezett, önkormányzati tulajdonban lévő, nem lakás céljára szolgáló helyiségre vonatkozó bérleti szerződést a Képviselő-testület egyetértésével rendes felmondással megszüntetem 2020. augusztusával.
· A 64/2020.(IV.30.) számú határozatomban Herend Város Önkormányzatának a 2020-2025 közötti időszakra vonatkozó gazdasági programját megalkotottam. A Gazdasági program véleményezésre a képviselők számára is megküldésre került. 
· A 65/2020.(V.7.) számú határozatomban Herend Város településrendezési eszközeinek módosításával kapcsolatos eljárásban a Herend 258-273/5 hrsz.-ú ingatlanok közötti telektömböt, a 182/6 hrsz.-ú ingatlan területét, a 620-624 hrsz.-ú ingatlanok közötti telektömböt, a Kossuth köz 463 hrsz.-ú ingatlan területét és az azt övező 450/2, 454-459, 462/2, 464/1, 464/3, 467/1, 467/2 hrsz.-ú, valamint a 038/13 hrsz.-ú ingatlan területeit kiemelt önkormányzati fejlesztési területté nyilvánítottam beruházások megvalósítása céljából.
· A 66/2020.(V.8.) számú határozatomban értékesítésre kijelöltem és értékesítettem a képviselő-testület által már korábban elfogadottaknak megfelelően a Herend, Pipacs u. 730/105 hrsz,.-ú kivett, beépítetlen terület megnevezésű 1638 m2 nagyságú ingatlant, az önkormányzat tulajdonát képező 745/16 hrsz.-ú ingatlan javára szóló átjárást biztosító szolgalmi joggal terhelten az értékbecslés alapján 18.400.0000 Ft + ÁFA összegben. 
· A 67/2020.(V.12.) számú határozatomban Herend Város Önkormányzata 2020. évi kiadás csökkentő és bevételszerző intézkedéseiről szóló tájékozatót elfogadtam.
· A 68/2020.(V.12.) számú határozatomban 2019. évi külső ellenőrzésről szóló tájékoztatót tudomásul vettem.
· A 69/2020.(V.14.) számú határozatomban a 2020. évi költségvetési támogatások, pénzeszköz átadások előirányzat terhére a
· Herendi Horgász Egyesületet: 200.000,- Ft,
· Herendi Modellező Egyesületet: 350.000-Ft,
· Herend Városi Tekeklubot: 420.000.- Ft,
· Herendi Teakwondosok Baráti Körét 330.000,- Ft,
· Kenguru Torna Club Sportegyesületet 200.000,- Ft támogatásban részesítettem a képviselőkkel történt egyeztetést követően. 
· A 71/2020.(V.20.) számú határozatomban méltányosságból biztosítom lakhatását 2020. szeptember 13. napjáig a Herend, Bányatelep B. ép. 1/13. szám alatti szociális bérlakásban. A bérleti szerződésben a bérleti jogviszony időtartamát módosítottam.
· A 72/2020.(V.20.) számú határozatomban a Herendi Hétszínvilág Óvoda és Bölcsőde 2020/2021-es nevelési évre vonatkozó beiratkozásáról szóló tájékoztatóját elfogadtam.
· A 73/2020.(V.20.) számú határozatomban a Herendi Hétszínvilág Óvoda és Bölcsődében indítható óvodai csoportok számát 2020/2021-es nevelési évre 5 csoportban határoztam meg.
· A 75/2020.(V.26.) számú határozatomban az önkormányzat 2019. évi gyermekjóléti és gyermekvédelmi feladatainak ellátásáról szóló átfogó értékelést elfogadtam.
· A 77/2020.(V.29.) önkormányzati határozatban a Herend Város Önkormányzata, mint ingatlantulajdonos és eladó – nyilvános pályázat alapján –  a Concept Team Szolgáltató Kft.-vel (8445 Csehbánya, Fő u. 40., adószám: 14044436-2-19) , mint vevővel ingatlan adásvételi előszerződést kötöttem a telek-határrendezés alatt álló 730/105 hrsz.-ú 1638 m2 nagyságú területtel kialakuló telek  tulajdonjogának - 18.400.000.- Ft + ÁFA összegű vételáron történő - átruházására, majd az ingatlanügyi hatóság telekalakítási engedélye véglegessé válásával az előszerződésben rögzített feltételekkel az Adásvételi Szerződés megkötésére. Az előszerződésben rögzített további kikötések, illetve feltételek: A Vevő tudomásul veszi, hogy az Önkormányzat a játszótéri eszközöket a 730/105 hrsz.-ú ingatlanról a 745/16 hrsz.-ú ingatlanra (uralkodó telek) telepíti át és a játszótér Pipacs utca irányából való megközelítését a 730/105 hrsz.-ú ingatlanra (szolgáló telek) bejegyzett átjárást biztosító, 56 m2 földrészletre kiterjedő szolgalmi jog alapításával biztosítja. Az Önkormányzat az ingatlant tulajdonjog fenntartással értékesíti. A Vevő tulajdonjogának ingatlan-nyilvántartásba történő bejegyzéséhez a polgármester csak a vételár teljes összegének megfizetését követően járul hozzá. A Vevő a vételár 50 %-ának megfelelő összegű vételárelőleget fizet az eladónak az Előszerződés megkötésétől számított 15 (tizenöt) napon belül. A vételárelőleg összege a vételárral szemben beszámításra kerül. A Vevő a vételárnak a vételárelőleg fennmaradó részével csökkentett összegét, az Adásvételi Szerződés megkötését követően az Önkormányzat által kiállított számla kézhezvételétől számított 15 (tizenöt) napon belül egy összegben teljesíti. Az Önkormányzat a Vételár teljes összegéről a hatályos jogszabályoknak megfelelő formában és tartalommal számlát állít ki, amelyet az Önkormányzat köteles a vevő részére az Adásvételi Szerződés aláírását követő 5 (öt) munkanapon belül átadni.
· a 80/2020.(VI.2.) önkormányzati határozatban Herend Város Önkormányzata, mint ingatlantulajdonos értékesítésre kijelölte a Herend, Hóvirág utca 795/73 és 795/74 helyrajzi számú, „kivett, beépítetlen terület, árok” megjelölésű, 771 m2, illetve 800 m2 alapterületű ingatlanokat. Az értékesítésre kijelölt telkeken átlós irányban egy árok húzódik keresztül, amely akadályozza a beépíthetőséget, ezért a két ingatlan összevonása, valamint az összevonással létrejövő ingatlan nyugati és déli szélén egy 2 m széles vízelvezető árok önálló ingatlanként való leválasztása indokolt. Herend Város Önkormányzata az illetékes Ingatlanügyi Hatóságnál telek-határrendezési eljárást indít, és kialakítja a 795/74 hrsz.-ú, 1424 m2 nagyságú beépítetlen terület megnevezésű telekingatlant és a határozat véglegessé válását követően értékesíti nettó 5.340.000 Ft + 27% ÁFA, azaz ötmillió-háromszáznegyvenezer forint + 27% ÁFA vételáron Dr. Horzov Myroslav (8440 Herend, Vadvirág u. 51.) részére. A jövőben kialakuló építési telek tulajdonjogának átruházására az önkormányzat a vevővel előszerződést köt. A telekalakítási eljárás során létrejövő „kivett, árok” megnevezésű, 147 m2 alapterületű, 795/73 hrsz.-ú ingatlan az Eladó tulajdonában marad és az önkormányzat forgalomképtelen vagyonába kerül átsorolásra. Vevő az előszerződés aláírásakor 300.000 Ft, azaz háromszázezer forint összegű foglalót köteles teljesíteni az Eladó önkormányzat számára. Amennyiben a Felek a telek alakítással létrejövő ingatlanra vonatkozó adásvételi szerződést a megjelölt vételáron megkötik, a foglaló címén átadott összeg a vételárba beszámít, azzal a Vevő fizetési kötelezettsége csökken. Vevőnek vállalnia kell, hogy saját költségén elkészítteti, és Eladó rendelkezésére bocsátja a telekalakítási eljáráshoz szükséges telekalakítási dokumentációt. A Vevő tulajdonjogának ingatlan-nyilvántartásba történő bejegyzéséhez a polgármester csak a vételár teljes összegének megfizetését követően járul hozzá. 
· A 81/2020.(VI.4.) határozatomban a Pesovár Ernő Művelődési Ház helyiség használatára vonatkozó szabályzatban foglaltakat jóváhagytam.
· A 83/2020.(VI.4.) határozatomban Herend Város Önkormányzata 2020. évben 5 hét időtartamban nyári napközis tábort szervez. A tábor szervezéséhez a 2020. évi önkormányzati költségvetés terhére 500.000,- Ft kiadási előirányzatot biztosítottam. A tábor lebonyolításáról gondoskodtam, és a megbízási szerződést a résztvevőkkel megkötöttem. 
· A 84/2020.(VI.10.) határozatomban Herend Város Önkormányzata 2019. évi belső ellenőrzési tevékenységről szóló jelentését elfogadtam
· Herend Város Önkormányzata Képviselő-testülete által már elfogadott településrendezési eszközök módosítására irányuló eljárásban a tervmódosítás gyorsítása érdekében a településtervezők javaslatára kiemelt fejlesztési területté nyilvánítottam az érintett területeket. Sajnos a kiemelt fejlesztési területté nyilvánítás esetében az Állami Főépítész ragaszkodott ahhoz, hogy a fejlesztési területenként az önkormányzat konkrétan határozza meg a fejlesztést (beruházást) és tanulmányterv is készüljön annak alátámasztására. Tekintettel arra, hogy a tervmódosítás elsődlegesen magáncélokat szolgált és a kért mellékletek becsatolása komoly időveszteséggel és költségráfordítással járt volna, ezért a 85/2020.(VI.11.) és 86/2020.(VI.11.) önkormányzati határozatokat visszavontam és 89/2020.(VI.17.) és 90/2020.(VI.17.) önkormányzati határozatokban a településrendezési eszközök egyeztetését a 314/2012.(XI.8.) Korm.rendelet 32.§ (1) bek. b) pontja alapján egyszerűsített eljárásban folytatja le, tekintettel arra, hogy annak a 32.§ (4) bekezdésében rögzített előfeltételei fennállnak.  
· A 87/2020.(VI.16.) és 88/2020.(VI.16.) önkormányzati határozatban a Herend Város Önkormányzata Képviselő-testületének 37/2020. (II. 27.) számú önkormányzati határozatával jóváhagyott, a Rózsa Büfé Kkt.-vel és a Herbioland Kft.-vel kötendő közfeladat-ellátási szerződés III/3. pontja első mondatának a szövegét az alábbiak szerint módosítottam: „A fenntartási időszak lejártát megelőzően, de legkésőbb 2024. augusztus 31-ig a fenntartási időszakot követő 5 évre vonatkozóan a felek a helyiségbérleti díjat, és az ellentételezésként teljesítendő közfeladat ellátás díját újratárgyalják.”
· A 91/2020.(VI.17.) határozatomban az önkormányzat tulajdonát képező herendi 795/94 hrsz.-ú, kivett, beépítetlen terület megnevezésű 721 m2 nagyságú ingatlanát 2.703.750 Ft + ÁFA vételáron 1/1 tulajdoni arányban értékesítem Szabó-Sebők Csilla (8440 Herend, Ady E. u. 11/C) részére. A vételár a telek közművesítésének költségeit nem tartalmazza. A tulajdonjog ingatlan nyilvántartási bejegyzésével kapcsolatos költségek a vevőt terhelik. 

4 esetben hoztam rendeletet: 
· A 9/2020. (IV. 3.) rendeletben a veszélyhelyzet fennállásának időtartama alatt az Önkormányzattól ellátást igénylő személyek személyes adatainak kezeléséről hoztam rendeletet
· a 10/2020. (IV.9.) önkormányzati rendeletben Herend Város Önkormányzat Szervezeti és Működési Szabályzatáról szóló 5/2013.(III.29.) önkormányzati rendelet módosításáról döntöttem a múzeumi tevékenység felvételével.
· A 11/2020. (IV. 16.) rendeletben az élet- és vagyonbiztonságot veszélyeztető tömeges megbetegedést okozó humánjárvány megelőzése, illetve következményeinek elhárítása, a magyar állampolgárok egészségének és életének megóvása érdekében elrendelt veszélyhelyzet fennállása alatt a közösségi együttélés szabályairól. 
· A 12/2020.(V.12.) önkormányzati rendelete „Herend Város Önkormányzatának 2020. évi költségvetéséről” szóló 3/2020.(II.14.) önkormányzati rendelet módosításáról
· A 13/2020.(V.20.) önkormányzati rendeletet „a hivatali helyiségen kívüli és a hivatali munkaidőn túli házasságkötés létesítésének engedélyezéséről és az ezért járó többletszolgáltatás ellentételezéséről” szóló rendelet módosításáról, melyben a házasulandó felek
a) [bookmark: _Hlk40684601]a hivatali munkaidőn kívüli, de a hivatali helyiségben történő házasságkötésért 25 000 forint,
b) a hivatali munkaidőben, de hivatali helyiségen kívüli házasságkötésért 30 000 forint, 
c) a hivatali munkaidőn és hivatali helyiségen kívüli házasságkötésért 50 000 forint többletszolgáltatási díjat kötelesek megfizetni. A díjfizetéshez általános forgalmi adó fizetési kötelezettség nem kapcsolódik.”
· A 14/2020. (VI.10.) önkormányzati rendeletet „Herend Város Önkormányzata 2019. évi költségvetésének végrehajtásáról”

Határozati javaslat
Herend Város Önkormányzat Képviselő-testülete a Polgármester katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdése alapján a Képviselő-testület hatáskörében eljárva hozott döntéseit felülvizsgálta és a helyi önkormányzatokról szóló 2011. évi CLXXXIX. törvény (Mötv.) 41.§ (4) bekezdésében foglaltak figyelembevételével megerősíti.  
Felelős: polgármester
Határidő: azonnal

Herend, 2020. június 22.

Tisztelettel:

Jánszky Lajos László
        polgármester
[bookmark: _GoBack]
image1.wmf
 


oleObject1.bin
[image: image1.png]






